Diari Oficial de la Generalitat Valenciana


Sumari del DOGV 2175, del 30-12-1993 (1993/830188)

RESOLUCIÓ de 20 desembre de 1993, del Rectorat de la Universitat de València, per la qual convoca a concurs públic una plaça de becari d'investigació en l'àrea de Psicobiologia.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2175

Data del DOGV
:   30-12-1993

Secció del DOGV
:   ALTRES DISPOSICIONS

Número del document
:   1993/830188


Data del document
:   20-12-1993

Organisme emissor
:   Conselleria de Educació i Ciència

Tipus de document
:   Resolució

Resolució de 20 de desembre de 1993, del Rectorat de la Universitat de València, per la qual convoca a concurs públic una plaça de becari d'investigació en l'àrea de Psicobiologia.  
Aquest Rectorat, fent ús de les competències que li atribueix l'article 4 de l'OM de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents bases de la convocatòria:  
I. Títol del projecte: «Estudi de diversos marcadors biològics i psicològics de la fatiga produïda per l'estrès esportiu», dirigit per la profesora Alicia Salvador del Departament de Psicologia Bàsica, Metodologia, Psicobiologia i Psicologia Social de la Facultat de Psicologia.  
2. Nombre de places: 1.  
3. Perfil de la beca:  
3.1 Requisits:  
3.1. 1 Títol de llicenciat en Psicologia.  
3.1.2 Alumne de tercer cicle.  
3.1.3 Suficiència investigadora.  
3.1.4 Experiència en la valoració psicobiològica d'esportistes.  
3.2 Objectius: formar el becari en l'avaluació de les característiques psicobiològiques i comportamentals rellevants per a una millor adaptació dels esportistes d'élite a l'estrès esportiu.  
3.3 Condicions de la beca:  
3.3.1 Durada: 1 any.  
3.3.2 Dotació: 98.800 pessetes/mes brutes.  
3.3.3 Incompatibilitat amb qualsevol altra beca o ajuda finançada amb fons públics o privats, i també amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/83 de 25 d'agost).  
3.3.4 Aquesta beca no estableix relació laboral ni contractual amb la Universitat de València, ni compromís quant a la posterior incorporació a la plantilla de la Universitat.  
3.3.5 La presentació de sol·licitud per a la concessió de la beca implica l'acceptació total de les bases d'aquesta convocatòria per part del sol·licitant.  
4. Documentació: certificat acadèmic detallat i currículum vitae amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'han de presentar en el Registre General de la Universitat de València (c/ la Nau, 2), durant els quinze dies següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: la Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic, no s'hi podrà recórrer.  
7.Informació: per a qualsevol informació sobre requisits i documentació, cal adreçar-se al Negociat d'Assumptes Generals de la Universitat de València (c/ la Nau, 2).  
València, 20 de desembre de 1993.- El vicerector d'Investigació: Antonio Aucejo Pérez.